Drept Civil. Obligatiile. Contractul - Ioan Adam
Lucrarea se constituie ca un demers dedicat institutiei Obligatiilor in noul context juridic impus prin Cartea a V-a din Legea nr. 287/2009 privind Codul civil, o veritabila monografie care, prin continutul analizei raportate la principiile fundamentale ale dreptului obligational, a surprins in mod exhaustiv principalul izvor al obligatiilor - contractul - instrumentul juridic volitional de drept substantial prin intermediul caruia omul participa in mod activ la viata sociala si economica, dobandind drepturi si asumandu-si obligatii. \n Asa cum ne-a obisnuit, autorul a elaborat un instrument atat cu valente aplicative, cat si cu opinii doctrinare care sa vina, cu precadere, in intampinarea specialistilor din domeniul juridic, fie teoreticieni, fie practicieni ai dreptului. Conceptia care a stat la baza elaborarii acestei monografii a avut in vedere o metoda didactica, de analiza comparativa, tranzitorie de la vechea reglementare a Codului civil din anul 1864 la noua reglementare a Legii nr. 287/2009, astfel cum aceasta a fost pusa in aplicare prin Legea nr. 71/2011 si prin O.U.G. nr. 79/2011 pentru reglementarea unor masuri necesare intrarii in vigoare a noului Cod civil. In acest sens, autorul a procedat la evidentierea si analizarea sistematica a elementelor de noutate absoluta, raportand intregul demers stiintific la principiile fundamentale pe care se grefau institutiile traditionale care contureaza sfera obiectului de reglementare a contractului si a raspunderii contractuale. Totodata, pentru a facilita consultarea acestei vaste monografii, autorul a incercat pe cat de mult posibil, in limitele permise de noul context legislativ, sa indice vechile corespondente ale textelor legale cuprinse in Codul civil din anul 1864 si sa scoata in evidenta diferentele de nuanta dintre vechea si noua reglementare. Dat fiind faptul ca unele dintre textele legale din Noul Cod civil, prin continutul lor, reprezinta o transpunere a conceptiei doctrinare si a practicii judiciare nascute sub imperiul vechiului Cod civil, autorul a pastrat atat opiniile exprimate in literatura de specialitate, cat si pozitia practicii judiciare care raman de actualitate si in noul context juridic creat prin Legea nr. 287/2009.